पुरुष संभलकर खाएं, दूसरा विश्वयुद्ध नहीं होता तो साेया की फोर्ड कार दौड़ती
Soybean Historical Background; How does soybean oil contribute to health benefits? सोयाबीन लंबे समय से पूर्वी बंगाल, खासी पहाड़ियों, मणिपुर और नगालैंड के कुछ पहाड़ी इलाकों में उगाया जा रहा था। जाहिर है, उस समय भारत के इन्हीं इलाकों तक इसका इस्तेमाल सीमित रहा।
सोयाबड़ी ने अपने टेक्स्चर के चलते खाने वालों के बीच लोकप्रियता हासिल की, लेकिन इसी वजह से उसे कभी शाकाहारी तो कभी मांसाहारियों की नापसंदगी भी झेलनी पड़ती है।
शाकाहारी मानते हैं कि सोयाबड़ी यानी सोया नगेट्स सूखे हुए मीट बॉल की तरह नजर आते हैं। जबकि मांसाहारी इसके स्वाद को उतना पसंद नहीं करते जितना मीट फूड उनकी जुबान को पसंद आते हैं।
इन सबके बावजूद सोयाबड़ी 1980-90 के दशक में भारतीय खानपान का हिस्सा बनने में कामयाब रही। वहीं दो विश्व युद्धों ने इसे ग्लोबल फूड बना दिया।
सोयाबीन से तेल निकालने के बाद बचे हिस्से से सोयाबड़ी बनती है। इसे टेक्स्चर्ड सोया प्रोटीन (TSP) या टेक्स्चर्ड वेजिटेबल प्रोटीन (TVP) भी कहते हैं।
मध्य प्रदेश सोयाबीन का सबसे बड़ा उत्पादक राज्य है। महाराष्ट्र, राजस्थान, कर्नाटक और तेलंगाना में भी इसकी खेती होती है। कृषि मंत्रालय के मुताबिक पिछले साल देश में 127.20 लाख टन सोयाबीन की पैदावार हुई थी।
चीन से पूर्वोत्तर भारत पहुंचा सोयाबीन, पूसा ने देश के कोने-कोने पहुंचाया
सोयाबीन लंबे समय से पूर्वी बंगाल, खासी पहाड़ियों, मणिपुर और नगालैंड के कुछ पहाड़ी इलाकों में उगाया जा रहा था। जाहिर है, उस समय भारत के इन्हीं इलाकों तक इसका इस्तेमाल सीमित रहा।
माना जाता है कि सोया सेंट्रल चीन से पूर्वोत्तर भारत पहुंचा। इसे हिमालय की तलहटी में बोया गया, जहां इसे कई क्षेत्रीय नामों मसलन भट्ट, भटमास और रामकुलथी जैसे नामों से जाना गया।
‘सोया इन्फो सेंटर’ के संस्थापक विलियम शर्टलेफ और अकीको आओगी ने भारत में सोया पर अपनी रिसर्च में बताया कि 20वीं सदी की शुरुआत में बिहार के पूसा कृषि अनुसंधान फार्म में पहली बार सोयाबीन की खेती करने का प्रयास शुरू हुआ और जल्द ही यह देश के विभिन्न हिस्सों में बोया जाने लगा।
सोयाबीन टेस्टी के साथ सेहत के लिए फायदेमंद भी है। इसलिए भी यह तेजी से लोकप्रिय हुआ।
बड़ौदा के महाराजा ने किया सोयाबीन का प्रचार
बड़ौदा के महाराजा गायकवाड़ और स्टेट फूड सर्वे डिपार्टमेंट के प्रमुख एफ.एस. काले ने 1935 के आसपास सोयाबीन का प्रचार करने के लिए कई कार्यक्रम आयोजित किए।
इन कार्यक्रमों में सोयाबीन से बने व्यंजन प्रदर्शित किए जाते और सोयाबीन में मिलने वाले पोषक तत्वों पर चर्चा की जाती।
असल में, काले को रूस से सोयाबीन की जानकारी मिली थी और वह अपने दो महीने के बच्चे को सोया मिल्क पिलाते थे। उन्होंने 1936 में सोया से बने 300 से अधिक व्यंजनों पर एक किताब लिखी, जिसमें टोफू और सोया मिल्क भी शामिल थे।
महात्मा गांधी ने प्रोटीन के लिए सोयाबीन खाया
यह वही समय था, जब शाकाहार की वकालत करने वाले महात्मा गांधी की भी सोयाबीन में रुचि बढ़ गई। उनके लिए यह प्रोटीन का बड़ा सोर्स था।
गांधी ने अपनी साप्ताहिक पत्रिका, 'हरिजन' में सोयाबीन में पाए जाने वाले पोषक तत्वों के बारे में जमकर लिखा।
गांधी सोयाबीन को लेकर समाज सुधारक विनोबा भावे के पिता नरहर भावे से प्रेरित थे, जो हर दिन 6 औंस सोयाबीन खाते थे।
गांधी जी ने काले की किताब के बारे में लिखा और 1936 में प्रकाशित एक लेख में सोयाबीन के व्यंजनों के बारे में बताया।
हालांकि समाज में पैठ रखने वाले गांधी जी के इस प्रयास से भी भारतीय लोगों की जुबान पर सोयाबीन का स्वाद नहीं चढ़ा। इसकी एक बड़ी वजह थी।
असल में, सोया को बनाना मुश्किल काम था और दूसरे अनाजों के मुकाबले इसे पकाने में भी अधिक समय लगता था।
भारतीय ब्रिटिश सैनिकों को रास नहीं आई सोयाबीन
भारतीय मानते थे कि विदेशी सोयाबीन से बढ़िया तो अपनी देसी बीन्स हैं। सेकेंड वर्ल्ड वॉर के दौरान भारतीय सैनिकों को मीट की जगह सोया परोसने की कोशिश हुई।
क्योंकि ब्रिटिश काल में ज्यादातर भारतीय सैनिक धार्मिक वजहों से पोर्क या बीफ खाना पसंद नहीं करते थे। ब्रिटिश सैन्य अफसरों के प्रयास के बावजूद भारतीय सैनिकों को यह विदेशी डाइट पसंद नहीं आई।
अमेरिकी पादरी ने सोयाबड़ी का भारतीयों को चस्का लगाया
सोयाबीन को भारत में लोकप्रिय बनाने की कोशिश कामयाब नहीं हो पा रही थी, लेकिन भारत में ही पले-बढ़े अमेरिकी पादरी रॉबर्ट डब्ल्यू नेव आखिरकार भारतीय लोगों को सोयाबड़ी के स्वाद का चस्का लगाने में सफल रहे।
1947 में आजादी मिलने के बाद भारत ने देश में एग्रीकल्चर कॉलेज बनाने के लिए यूएस एजेंसी ऑफ इंटरनेशनल डेवलपमेंट से संपर्क साधा। इसके तहत पंतनगर में पहली उत्तर प्रदेश एग्रीकल्चर यूनिवर्सिटी बनी।
पंतनगर यूनिवर्सिटी ने 1971 में भारतीयों में प्रोटीन की कमी को लेकर एक स्टडी की और लोगों को सोयाबीन खाने के लिए प्रोत्साहित करने की बात कही।
यह स्टडी अमेरिकी कारोबारियों के लिए भारत में एंट्री के लिए गेटवे बनी और उन्हें अपना सरप्लस सोयाबीन बेचने का मार्केट मिल गया।
मटन, चिकन का विकल्प बताकर कंपनियों ने बेचा
कंपनियों ने सोयाबड़ी को मटन, चिकन और यहां तक कि झींगा का विकल्प तक बताया। कंपनियों की मुहिम रंग लाई और भारत में सोयाबीन लोगों की जुबान पर चढ़ने लगा।
कई लोग मीट जैसा टेक्स्चर होने की वजह से सोयाबड़ी को काफी पसंद करते और खाते हैं। हालांकि प्रोटीन की अच्छी-खासी मात्रा होने की वजह से यह लोगों की पसंद बना। कई बार अंडों की कीमत बढ़ने पर सोयाबड़ी की मांग बढ़ जाती है।
सोयाबीन खाकर जापानी और जर्मन सैनिकों ने लड़ी जंग
वर्ष 1900 की शुरुआत तक सोया सिर्फ प्लांट बेस्ड प्रोटीन के रूप में जाना जाता रहा। रिसर्चर और लेखक क्रिस्टीन एम. डु बोइस का दावा है कि 1904-05 के रूस-जापान जंग के दौरान पश्चिमी दुनिया ने पहली बार इसके फायदों के बारे में जाना।
प्रोटीन की मात्रा अधिक होने की वजह से फर्मेंटेड सोयाबीन और टोफू ने उस जंग में जापानी सैनिकों को ताकत दी।
सेकेंड वर्ल्ड वॉर में हंगरी के फूड साइंटिस्ट लास्ज़लो बेर्ज़ेलर ने सोया आटा तैयार किया। यही आटा जंग के मैदान में जर्मन सैनिकों को खाने के लिए दिया गया।
चीन में हुई खोज, लेकिन अमेरिका बना सबसे बड़ा उत्पादक
सोयाबीन को अमेरिका में 'चमत्कारिक फसल' कहा जाता है। इसे किसी भी जलवायु में उगाया जा सकता है। इसके बीज से तेल, मिल्क, पनीर और सोयाबड़ी बनती है।
सोयाबीन की भले ही चीन में 11वीं शताब्दी में खोज की गई, लेकिन 1950 के दशक तक अमेरिका इसका सबसे बड़ा निर्यातक बन गया।
सोयाबीन को जैसे भारत में अपनी जड़ें जमाने में समय लगा, उसी तरह अमेरिका में काफी समय बाद उसकी खासियत पहचानी जा सकी।
सैनिकों ने कॉफी की जगह सोया का इस्तेमाल किया
पेंसिल्वेनिया यूनिवर्सिटी में ‘एंड्रिया मिशेल सेंटर फॉर द स्टडी ऑफ डेमोक्रेसी’ के सहायक निदेशक और 'मैजिक बीन' किताब के लेखिक मैथ्यू डी. रोथ बताते हैं- अमेरिका में सोयाबीन को लाने का श्रेय 1765 में एक किसान सैमुअल बोवेन को दिया जाता है।
अमेरिका के जॉर्जिया में रहने वाले बोवेन ने सोया सॉस के लिए इसकी खेती शुरू की। बाद में वह इसका कई तरह से इस्तेमाल करने लगे। सिविल वॉर में सैनिकों ने कॉफी के विकल्प के तौर पर सोया का इस्तेमाल किया जिसे सैनिक 'कॉफी बेरीज' कहते।
अमेरिका में मवेशियों को खिलाते सोयाबीन
अमेरिका में डायबिटीज के मरीजों को इसकी रोटी खिलाई जाती थी। हालांकि ज्यादातर इसे मवेशियों को ही खिलाया जाता।
सोयाबीन की असलियत तब पता चली जब 1904 में अमेरिकी कृषि वैज्ञानिक जॉर्ज वाशिंगटन कार्वर ने बताया कि यह प्रोटीन का बड़ा सोर्स है।
उन्होंने यह भी बताया कि सोयाबीन बोने से मिट्टी की क्वॉलिटी में सुधार होता है। रोथ कहते हैं, पहले विश्व युद्ध में इसे मीट की जगह खाया गया।
टोफू के बारे में पता लगाने के लिए अमेरिकी सरकार ने छेड़ा मिशन
अमेरिकी सरकार ने टोफू और इसके इस्तेमाल के बारे में जानने के लिए एक चीनी नागरिक यामी किन को चीन भेजा। हालांकि भारतीयों की तरह अमेरिकियों को भी रसोई में सोयाबीन को पकाकर खाना एक कठिन काम लगा।
लेकिन 20वीं शताब्दी में सेवेंथ डे एडवेंटिस्ट चर्च ने सोयाबीन को लेकर क्रांतिकारी काम किए। एडवेंटिस्ट फूड फैक्ट्री ने 1910 के दशक में डिब्बाबंद हरी बीन्स, 1920 में सोयाबड़ी और 1930 के दशक में सोया मिल्क बेचना शुरू किया।
'मैजिक बीन' किताब के लेखक मैथ्यू डी. रोथ ने सोयाबीन के बारे में फोर्ड कंपनी से जुड़े कुछ दिलचस्प तथ्य भी बताएं हैं।
सोयाबीन प्लास्टिक से कार बनाने का सपना अधूरा
सोयाबीन का बना सूट पहना
महामंदी के दौरान सोयाबीन से निकाला तेल
अमेरिका की 1929 की महामंदी में लोगों के सामने खाने-पीने का संकट पैदा हो गया। इसकी वजह से खाने वाले तेल की जरूरत को पूरा करने के लिए लोगों ने सोयाबीन का तेल निकालना शुरू कर दिया।
हालांकि दूसरे विश्व युद्ध तक लोग सोयाबीन के गुण से अनजान ही रहे। 1970 के दशक में रिचर्ड निक्सन अमेरिका के 37वें राष्ट्रपति बने। हालात ऐसे बने कि उन्होंने देश में कई पाबंदियां लागू कर दीं। इसी दौरान लोगों ने सोया के गुणों को पहचाना।
रोथ कहते हैं- अमेरिका में 1960-70 के दशक तक सोया मुख्यधारा के भोजन का हिस्सा नहीं था। गैर-एशियाई हिप्पी लोगों ने टोफू को पॉपुलर बनाया। 1980 के दशक में टोफू कोलेस्ट्रॉल फ्री फूड और सोया मिल्क के तौर पर लोकप्रिय हुआ।
हेल्थ को लेकर अलर्ट लोगों ने इसे खाने में शामिल करना शुरू किया। 1990 के दशक में सोयाबीन में पाए जाने वाले फाइटोकेमिकल्स का पता चला जो कैंसर से लड़ने में मददगार होता है।
सोया खाने वाली महिलाएं 45 पार भी बन सकती हैं मां
क्लिनिकल डाइटीशियन शिल्पा मित्तल ने बताया कि सोयाबीन में एस्ट्रोजेन जैसा कंपाउंड होता है। यह बॉडी में एस्ट्रोजेन हॉर्मोन बनाने में मदद करता है। इसे रेगुलर खाने से पीरियड्स नियमित रूप से आते रहते हैं। बांझपन और मेनोपॉज से पहले होने वाली समस्याओं से भी राहत मिल सकती है।
कुछ महिलाओं को पीरियड्स में डिसमेनोरिया की दिक्कत होती है। यह एक मेडिकल कंडीशन है। जिसमें महिला को गर्भाशय में असहनीय दर्द होता है। सोयाबीन खाने वाली महिलाओं को डिसमेनोरिया से जल्द राहत मिल सकती है।
शिल्पा मित्तल बताती हैं कि सोयाबीन को पकाने-खाने से पहले इन बातों का ध्यान रखें -
ग्राफिक्स: सत्यम परिडा
नॉलेज बढ़ाने और जरूरी जानकारी देने वाली ऐसी खबरें लगातार पाने के लिए डीबी ऐप पर 'मेरे पसंदीदा विषय' में 'वुमन' या प्रोफाइल में जाकर जेंडर में 'मिस' सिलेक्ट करें।